Document ID: 32005R0567

UREDBA KOMISIJE (ES) št. 567/2005
z dne 14. aprila 2005
o določitvi zneskov za tržno leto 2004/2005, ki se plačajo organizacijam proizvajalcev oljčnega olja in njihovim združenjem, ki so odobrene po Uredbi Sveta št. 136/66/EGS
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 136/66/EGS z dne 22. septembra 1966 o vzpostavitvi skupne ureditve trga za olja in masti (1) in zlasti člena 20d(4) Uredbe,
ob upoštevanju naslednjega:
(1)
Člen 20d(1) Uredbe št. 136/66/EGS predvideva odstotek proizvodne pomoči, ki se zadrži kot pomoč za financiranje dela odobrenih organizacij proizvajalcev in njihovih združenj. Ta odstotek za tržna leta 1998/1999 do 2004/2005 znaša 0,8 %.
(2)
Člen 21(1) Uredbe Komisije (ES) št. 2366/98 z dne 30. oktobra 1998 o podrobnih pravilih za uporabo sistema proizvodne pomoči za oljčno olje za tržna leta od 1998/1999 do 2004/2005 (2) določa, da so zneski na enoto, ki naj se plačajo organizacijam proizvajalcev in njihovim združenjem, določeni na osnovi napovedi celotnega razpoložljivega zneska. Sredstva, ki bodo na razpolago v vsaki državi članici kot posledica zadržanega zneska, kot je navedeno zgoraj, je treba na primeren način razdeliti med upravičence.
(3)
Ukrepi, predvideni s to uredbo, so v skladu z mnenjem Upravljalnega odbora za olja in masti -
SPREJELA NASLEDNJO UREDBO:
Člen 1
Za tržno leto 2004/2005 so zneski, predvideni v členu 21(1)(a) in (b) Uredbe (ES) št. 2366/98, v tem zaporedju:
-
za Grčijo 2,0 EUR in 2,0 EUR
-
za Španijo 4,5 EUR in 2,2 EUR
-
za Francijo 0,0 EUR in 0,0 EUR
-
za Italijo 2,0 EUR in 2,2 EUR
-
za Malto 0,0 EUR in 0,0 EUR
-
za Portugalsko 0,0 EUR in 6,5 EUR
-
za Slovenijo 0,0 EUR in 0,0 EUR
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. aprila 2005

Labels: 18
17
6